Hotărârea Tribunalului din 12 martie 2025 – Suedia/Comisia
(Cauza T-485/22)1
(„FEGA și FEADR – Cheltuieli excluse de la finanțare – Eligibilitatea parcelelor declarate de Suedia – Cheltuieli efectuate în cursul exercițiilor financiare 2017-2019 – Corecții financiare – Controale-cheie – Controale încrucișate și actualizări ale sistemului de identificare a parcelelor agricole – Obligația de motivare – Eroare de apreciere privind existența unei neconformități în cadrul unui control-cheie – Proporționalitate”)
Limba de procedură: suedeza
Părțile
Reclamant: Regatul Suediei (reprezentanți: H. Shev, F.-L. Göransson și C. Meyer-Seitz, agenți)
Pârâtă: Comisia Europeană (reprezentanți: J. Aquilina și P. Carlin, agenți)
Intervenientă în susținerea reclamantului: Republica Cehă (reprezentanți: M. Smolek, J. Vláčil, O. Serdula și J. Očková, agenți)
Obiectul
Prin acțiunea formulată în temeiul articolului 263 TFUE, Regatul Suediei, susținut de Republica Cehă, solicită anularea Deciziei de punere în aplicare (UE) 2022/908 a Comisiei din 8 iunie 2022 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (JO 2022, L 157, p. 15), în măsura în care această decizie determină o corecție forfetară de 5 %, care corespunde unui cuantum de 13 856 996,64 euro și privește ajutoare plătite pentru anii de cerere 2017-2019
Dispozitivul
Respinge acțiunea.
Obligă Regatul Suediei la plata cheltuielilor de judecată.
Republica Cehă suportă propriile cheltuieli de judecată.
____________
1     JO C 380, 3.10.2022.